CELEX: 52021DP0217
Language: el
Date: 2021-05-18 00:00:00
Title: Απόφαση του Ευρωπαϊκού Κοινοβουλίου της 18ης Μαΐου 2021 σχετικά με την πρόταση για τον διορισμό του εκτελεστικού διευθυντή της Ευρωπαϊκής Αρχής Κινητών Αξιών και Αγορών (N9-0005/2021 — C9-0114/2021 — 2021/0900(NLE))

12.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 15/229
            
         
      P9_TA(2021)0217
      Διορισμός του εκτελεστικού διευθυντή της Ευρωπαϊκής Αρχής Κινητών Αξιών και Αγορών — υποψήφια: Natasha Cazenave
      Απόφαση του Ευρωπαϊκού Κοινοβουλίου της 18ης Μαΐου 2021 σχετικά με την πρόταση για τον διορισμό του εκτελεστικού διευθυντή της Ευρωπαϊκής Αρχής Κινητών Αξιών και Αγορών (N9-0005/2021 — C9-0114/2021 — 2021/0900(NLE))
      (Έγκριση)
      (2022/C 15/25)
      
         Το Ευρωπαϊκό Κοινοβούλιο,
      
      
                  —
               
               
                  έχοντας υπόψη την πρόταση του συμβουλίου εποπτών της Ευρωπαϊκής Αρχής Κινητών Αξιών και Αγορών της 12ης Μαρτίου 2021 (C9-0114/2021),
               
            
                  —
               
               
                  έχοντας υπόψη το άρθρο 51 παράγραφος 2 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ της Επιτροπής (1),
               
            
                  —
               
               
                  έχοντας υπόψη το ψήφισμά του της 14ης Μαρτίου 2019 σχετικά με την ισορροπία των φύλων κατά τον διορισμό σε ενωσιακές θέσεις του οικονομικού και νομισματικού τομέα (2),
               
            
                  —
               
               
                  έχοντας υπόψη το ψήφισμά του της 16ης Ιανουαρίου 2020 σχετικά με τα θεσμικά όργανα και τους οργανισμούς της Οικονομικής και Νομισματικής Ένωσης: πρόληψη των συγκρούσεων συμφερόντων μετά την αποχώρηση από δημόσια υπηρεσία (3),
               
            
                  —
               
               
                  έχοντας υπόψη το άρθρο 131 του Κανονισμού του,
               
            
                  —
               
               
                  έχοντας υπόψη την έκθεση της Επιτροπής Οικονομικής και Νομισματικής Πολιτικής (A9-0137/2021),
               
            
                  Α.
               
               
                  λαμβάνοντας υπόψη ότι η θητεία της νυν εκτελεστικής διευθύντριας της Ευρωπαϊκής Αρχής Κινητών Αξιών και Αγορών λήγει στις 29 Μαΐου 2021·
               
            
                  Β.
               
               
                  λαμβάνοντας υπόψη ότι, στις 12 Μαρτίου 2021, το συμβούλιο εποπτών της Ευρωπαϊκής Αρχής Κινητών Αξιών και Αγορών, κατόπιν ανοικτής διαδικασίας επιλογής, πρότεινε τον διορισμό της Natasha Cazenave ως εκτελεστικής διευθύντριας για θητεία πέντε ετών, σύμφωνα με το άρθρο 51 παράγραφοι 2 και 3 του κανονισμού (ΕΕ) αριθ. 1095/2010·
               
            
                  Γ.
               
               
                  λαμβάνοντας υπόψη ότι, στις 22 Απριλίου 2021, η Επιτροπή Οικονομικής και Νομισματικής Πολιτικής διεξήγαγε ακρόαση με τη Natasha Cazenave, η οποία προέβη, στο πλαίσιο αυτό, σε εναρκτήρια δήλωση και εν συνεχεία απάντησε σε ερωτήσεις των μελών της επιτροπής·
               
            
               
                  1.
               
               
                  εγκρίνει τον διορισμό της Natasha Cazenave ως εκτελεστικής διευθύντριας της Ευρωπαϊκής Αρχής Κινητών Αξιών και Αγορών·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στην Ευρωπαϊκή Αρχή Κινητών Αξιών και Αγορών και στις κυβερνήσεις των κρατών μελών.
               
            
         (1)  ΕΕ L 331 της 15.12.2010, σ. 84.
      
         (2)  ΕΕ C 23 της 21.1.2021, σ. 105.
      
         (3)  Κείμενα που εγκρίθηκαν, P9_TA(2020)0017.